Starfshópur um menntun sjúkraliða og fjölgun í stéttinni Svandís Svavarsdóttir heilbrigðisráðherra hefur skipað starfshóp um menntun sjúkraliða . Hlutverk starfshópsins er að fjalla um menntun og viðbótarmenntun sjúkraliða sem leitt geta til fjölgunar útskrifaðra sjúkraliða . Á fundi ráðherranefndar um samræmingu mála þann 15. ágúst síðastliðinn kynnti heilbrigðisráðherra tillögur sínar um starfshópa til að fjalla um menntunarmál heilbrigðisstétta . Á fundinum voru einnig rædd áform um samstarf heilbrigðisráðuneytis og mennta - og menningarmálaráðuneytis á þessu sviði , meðal annars með stofnun starfshóps um menntun sjúkraliða og tillögur um viðbótarmenntun á tilteknum sviðum . Starfshópurinn er þannig skipaður : Eygló Ingadóttir , án tilnefningar , formaður Guðrún Hildur Ragnarsdóttir , tiln. af mennta - og menningarmálaráðuneytinu Kristjana Guðbergsdóttir , tiln. af Landspítala Sigurlaug Stefánsdóttir , tiln. af Sjúkrahúsinu á Akureyri Sigríður Zoëga , tiln. af Heilbrigðisvísindasviði Háskóla Íslands Birna Ólafsdóttir , tiln. af Sjúkraliðafélagi Íslands . Starfsmaður hópsins er Brynhildur Magnúsdóttir , sérfræðingur í heilbrigðisráðuneytinu . Stefnt er að því að starfshópurinn skili tillögum til ráðherra fyrir 1. mars 2020 .